







z  12. decembra 2006,

ktorým sa mení a dopĺňa zákon Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov 
Národná rada Slovenskej republiky sa uzniesla na tomto zákone:
Čl. I
Zákon Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 58/1997 Z. z., zákona č. 260/2001 Z. z., zákona č. 416/2001 Z. z., zákona č. 114/2004 Z. z., zákona č. 725/2004 Z. z.,  zákona č.  109/2005 Z. z., zákona č. 466/2005 Z. z. a zákona č. 479/2005 Z. z. sa mení a dopĺňa takto:
1.	§ 2 sa dopĺňa odsekom 12, ktorý znie:
„(12) Technickými špecifikáciami interoperability (ďalej len „technická špecifikácia“) sa rozumejú špecifikácie interoperability, ktoré definujú každý subsystém tak,  aby spĺňal základné požiadavky podľa § 57b ods. 4 a  aby sa tým vytvorili nevyhnutné vzájomné funkčné vzťahy medzi subsystémami systémov transeurópskych vysokorýchlostných železníc a konvenčných železníc a zabezpečila sa ich zlučiteľnosť.“.
2.	V § 57b sa vypúšťa odsek 6.
	Doterajšie odseky 7 až 17 sa označujú ako odseky 6 až 16.


3.  V § 65 odsek l sa dopĺňa písmenami s) a t), ktoré vrátane poznámky pod čiarou k odkazu 27b znejú:
„s) predkladá Európskej komisii  dokumentáciu obsahujúcu technické špecifikácie alebo ich časti, ktoré Slovenská republika bude uplatňovať v celom rozsahu ako aj tie, ktoré nebude uplatňovať vôbec alebo čiastočne, a to spolu so zaslaním oznámenia o zamýšľanej výnimke Európskej komisii,
t) poskytuje Európskej komisii a Európskej železničnej agentúre27b) potrebné technické údaje, týkajúce sa železničnej infraštruktúry a dráhových vozidiel a oznamuje pomocnému výboru Európskej komisie notifikované orgány, ktoré už nespĺňajú požadované kritériá.“. 
Poznámka pod čiarou k odkazu 27b, znie:
„27b) Nariadenie (ES) č. 881/2004 Európskeho parlamentu a Rady z 29. apríla 2004, ktorým sa ustanovuje Európska železničná agentúra (Nariadenie o agentúre) (Ú. v. EÚ L 220, 21.6.2004).“.
4.	V § 65a písmeno i) znie:
„i) schvaľuje typy dráhových vozidiel  a ich podstatné zmeny znamenajúce odchýlku od schváleného typu, schvaľuje ich technickú spôsobilosť na prevádzku, prideľuje evidenčné čísla dráhovým vozidlám a vedie národný register dráhových vozidiel a národný register železničnej infraštruktúry.“.
5.	§ 65a sa dopĺňa písmenom  p), ktoré znie:
„p) povoľuje uvedenie do prevádzky štrukturálnych subsystémov, ktoré tvoria európsky železničný systém na území Slovenskej republiky a kontroluje, či sú správne prevádzkované a udržiavané.“.
6.	V § 67a sa slová „transeurópsky konvenčný železničný systém“ nahrádzajú slovami „európsky železničný systém“.






Čl. II
Tento zákon nadobúda účinnosť 15. januára 2007.








prezident Slovenskej republiky






predseda Národnej rady Slovenskej republiky






predseda vlády Slovenskej republiky




























2

